
OBITELJ 

ILUSTROVANI TJEDNIK 
ZA HRVATSKU PORODICU 

U ZAGREBU 12. PROSINCA 1937 


IX. GODIŠTE BROJ 50 



Slika desno: ČLANOVI AKADEMSKOG .DOMAGOJA' STUPAJU 
PRVI PUT POD SVOJOM ZASTAVOM, KAD JE ONA RAZVIIENA 
U KOLOVOZU O. O. U DUBROVNIKU PRIOODOM JUBILARNOG 
ĐAČKOGA KONGRESA 

Sprijeda desno predsjednik H. K. A. D. .Domagoj* Mate Jeličić, 
stud. med. 



NA PUTU DOMAGOJSKOG IDEALIZMA 

IZA PROSLAVE TRIDESETE GODIŠNJICE HRVATSKOGA KATOLIČKOG AKADEMSKOG DRUŠTVA „DOMAGOJ" 

Napisao Dr Josip Andrić 


Domagoj je ime, koje ima po- 
sebno simbolično značenje, kad 
mislimo na hrvatsku prošlost. 
Hrvatski ban Domagoj — prete- 
ča kralja Tomislava — jedan je 
od' glavnih hrvatskih vladara, 
koji je čvrsto vezao hrvatski na- 
rod uz katoličku Crkvu, te time 
nesamo utvrdio vjersku orijen- 
taciju hrvatskoga naroda, nego 
i odlučio o temeljima našeg na- 
rodnog opstanka. 

Zato ime Domagoj simbolizi- 
ra katolicizmu vjernu Hrvatsku. 
Pa kad 1 se u doba najjače libe- 
ralne epohe u hrvatskom kultur- 
nom životu tamo u prvom dece- 
niju ovoga stoljeća našla sku- 
pina mladih sveučilištaraca u 
Zagrebu, koji su s imenom ba- 
na Domagoja stupili na polje 
kulturnog rada te proglasili svo- 
jim ciljem: borbu za katoličku 
Hrvatsku, zaista nisu mogli ljep- 
šega i simboličnijega imena naći 
u cijeloj hrvatskoj povijesti. A 
kao pravi nacionalci nisu takvo 
ime izvan hrvatske povijesti ni 
tražili. 

Tako je nastalo ime domago- 
jac. (Biti domagojac dobilo je 
značenje: biti borac za hrvatske 
katoličke ideale. I tim je znače- 
njem to ime postalo ime cijelog 
jednog mladog pokreta, punog 
stvaralačkog žanosa, pokreta, 
koji je postao jak faktor u kul- 
turnom životu Hrvatske već u 
posljednjim godinama prije 


svjetskoga rata, a za vrijeme 
i poslije njega još i više. 

Taj je pokret potekao iz re- 
dova hrvatskih sveučilištaraca, 
koji su u mjesecu studenom g. 



DR STJEPAN MARKULIN, 
jedan od šestorice osnivača .Domagoja* 


1906. osnovali Hrvatsko katoli- 
čko akademsko društvo »Doma- 
goj« u Zagrebu. Osnutak toga 
društva, isprva malenog po bro- 
ju, ali punog neobičnog aktivi- 
teta i elana, odjeknuo je među 
tadanjim hrvatskim đaštvom kao 
električna iskra. Oko tog aka- 
demskog »Domagoja« stadoše 
se okupljati đačke organizacije 
po svim srednjim i visokim ško- 
lama. 

Bio sam u prvim srednjoškol- 
skim godinama, kad nas je mno- 


ge ta privlačiva sila domagoj- 
skog idealizma privukla u takve 
đačke organizacije i utisnula 
nam pero u ruke. U duši petna- 
estogodišnjeg dječaka stalo se 
formirati neko posebno zanosno 
osjećanje, koje je tražilo na 
svakom (koraku oduška. 1 ra- 
zvio se odatle intenzivan rad, 
koji je izgrađivao radnike za 
kasniji rad na općem kulturnom 
polju. 

Sjećam se, kako sam oduše- 
vljen bio, kad sam prvi put u 
životu vidio domagojca, Bilo je 
to u Osijeku g. 1910. Sastali smo 
se ondje na đački katolički sa- 
stanak. Tu sam prvi put vidio 
nekoliko đomagoiaca, među nji- 
ma i Stjepana Markulina, jed- 
nog od osnivača i prvih članova 
»Domagoja«. Stupali smo kroz 
Osijek u povorci, a kraj nas 
mladih prolazio je domagoiac 
Markulin, u kojega smo gledali 
u neizrecivu zanosu mlađih duša 
viđeći u njemu personificiran 
onaj »Domagoj«, koji nas je 
okupljao u borbenu četu za hr- 
vatske katoličke ideale. 

Još jedan tadanji domagojac 
usjekao mi se u živo sjećanje. 
Bio sam već kao petoškolac di- 
rigent đačkog tamburaškog zbo- 
ra, s kojim sam spremao prvi 
koncertni nastup. Želio sam, da 
taj koncerat ima što ljepši pro- 
gram. U tom nastojanju došao 
sam u vezu s tadanjim pože- 
škim sveučiliŠtarcem Vladimirom 

Cicaikom, koji je bio poznat kao 
vrlo dobar glasovirač. S njime 
dogovorismo, da će na tom kon- 
certu nas dvojicu tamburaša 
(Vladimira Notiga i mene) pra- 
titi na glasoviru. 'On je to rado 
prihvatio. Kako sam rado dola- 
zio k njemu na pokuse i s ko- 
likom sam radošću nastupio na 
koncertu znajući 1 , da je Vladi- 
mir Cicak, koji naše sviranje 
prati, domagojac! 

Zatim su prošle godine, te se 
i ja godinu dana pred svjetski 
rat nađoh na sveučilištu među 


domagojcima. Svečanog li ča- 
sa, kad sam smio hrvatsku vrp- 
cu s natpisom »Domagoj«, koja 
mi je predana svečanim aktom 
primanja za pravog člana, prvi 
put oviti oko svojih prsiju! A 
iza toga sam se već našao u pu- 
nom zamahu domagojskoga ra- 
da, koji nisam napuštao, dok ni- 
sam bio postavljen amo, gdje 
sada nakon proslave tridesete 
godišnjice »Domagoja« bilježim 
ove nezaboravne potankosti iz 
najmlađih dana svog domagoj- 
stva. 


Domagojstvo znači najčišći 
idealizam u radu za katoličku 
Hrvatsku. Znači pozitivnost, ak- 
tivnost, stvaranje i neumorno 
pregalaštvo, da se katolička na- 
čela provode u hrvatskom jav- 
nom životu. I zato je jubilej Hr- 
vatskog akademskog društva 
»Domagoj« jubilej svih onih, 
koji su pošli kroz domagojske 
redove te danas na raznim polji- 
ma javnog djelovanja oživotvo- 
ruju ideale, što ih je domagoj- 
ski pokret prije usadio u nji- 
hove duše. 


ŽENIDBA S RASTAVLJENOM 

Napisao Francis Jammes 


»Sjedni tamo.« 

»Hvala, dragi oče. Vi bolujete?« 

»INoge.« 

»Liječite li se?« 

»To će proći. Vlak je imao zakašnjenje?« 
»Četrdeset minuta.« 

»Primio sam tvoje pismo.« 

»Da.« 

»Ti još uvijek isto misliš?« 

»Da, dragi oče.« 

»Ona žena ima dakle muža i dvoje djece?« 
»Da.« 

»Ti misliš, da imaš pravo uzeti je za ženu?« 
»Da.« 

»Soba za rad nije se promijenila od tvoga dje- 
tinjstva.« 

»iNe.« 

»Ti poznaš ovaj križ. Tvoja majka i dvije 
sestre umrle su ljubeći ga.« 

»Ima tome četiri . . .« 

»Što si ostavio . . .« 

»Da, tata.« 


»Pazi, evo Henriettine fotografije, i Martine, 
ti ih poznaš?« 

»Da, tata.« 

»I majčin portret.« 

»Da.« 

»Ti me poznaš, mene?« 

»Da, dragi oče.« 

»I ti hoćeš uzeti ovu rastavljenu ženu? Ti ho- 
ćeš prezreti sve što smo mi štovali, sve što je 
bilo naša čast, moju najveću utjehu, kad su umr- 
le tvoje dvije sestre od iste bolesti u jednom 
tjednu, kad tebe nije bilo tu... Ti se odričeš 
svoje prošlosti, žrtava, koje sam podnio za te . . . 
Dijete moje . . .« 

»Oče moj, moram ti reći po savjesti, da me 
je studij pozitivnih znanosti kroz šest godi»a 
doveo do drugačijih zaključaka nego što su 
tvoji. Ja ne vjerujem ni u Krista, ni u Evanđelje, 
ni u Boga proroka.« 

»Kad je tako, ne mogu te više smatrati svojim 
sinom.« 

»Dobro, dragi oče.« Preveo: F. R, 


UČENJAKOVA RASTREŠENOST 


Sir Issac Newton, proslavljeni engleski uče- 
njak, bijaše jednog dana duboko zamišljen u 
neki teški problem, pa nije htio da prekine s ra- 
dom i da do ručku je sa svojom obitelji. 

(Njegov pazikuća, da mu gazda ne preglađni, 
pošalje mu po slugi u radionicu jaje i lončić s 
vodom. 

Sluzi bijaše naređeno, da skuha jaje na ka- 
minskoj vatri u radnoj sobi i da pričeka, dok 
ga gospodar pojede, ali Newton htijući da ne- 


Slika na omotu: 

Mlađi i mlada iz Vrlike 

Foto T. Dabac 


smetano nastavi s razmišljanjem otpravi slugu 
rekavši mu, da će jaje već sam skuhati. 

Sluga položi jaje na stol pokraj Newtonove 
džepne ure, opomene ga, da se jaje mora kroz 
tri minute kuhati i ode iz sobe. 

Neko vrijeme iza toga povrati se sluga da iz- 
nese posuđe nakon doručka. Na svoje veliko za- 
čuđenje nađe Newtona gdje stojeći pokraj ka- 
mina drži jaje u ruci, dokle se njegova ura u 
lončiću kuhala. 


Božična »Obitelj« izaći će na 36 sir. 21. o. mj. ie će Je 
na vrijeme dobili svi pretplatnici. 

Svoju djecu ne zaboravite obradovali knjigama iz »Knji- 
žnice Dobre Djece « i uvezanim godištem «Male Mladosti « 

Humoreska iz boljševičkog života 


DOBRA I PRIMAMLJIVA SLUŽBA 

Napisao Pantelejmon Romanov 


Prometni redar Ivan Mitrohin, koji je otišao 
u službu poslije imendana svoga kuma, stajao 
je nasred ulice i razmišljao: 

»Nema ništa gore nego na vodku piti pivo. 
Sve ti se nešto privida. Počneš se nečega pla- 
šiti. A čega se trebam plašiti? Ulica ko ulica, ako 
naiđe kakav zlikovac, imam revolver.« 

Najedamput krv mu zastine u žilama: prema 
njemu idu dvije nemani četveronoške. Išle su 
nekako čudnovato, želeći da se drže sredine 
ulice, ali vjetar ih je zanosio na pločnik. 

Mitrohin izvadi revolver, ali se sjeti, ako- je 
to kakva nečista sila, da mu revolver ne će ni- 
šta pomoći, a sjeti se i toga, da on nema pravo 
vjerovati u nečiste sile. 

Nemani su se približavale. On pomisli, da su 
to medvjedi, koji su pobjegli iz zoološkoga vrta. 
Sakrije se uz neku vežu i čekao je. Medvjedi su 
bili sasvim blizu vrata i on čuje jasno riječi: 

»Danas smo se dosta naprobali.« 

»Oh!« odgovori drugi. Htio je još nešto do- 
dati, ali je samo mahnuo štapom i pošao dalje. 

Čuvši razgovor Mitrohin se približi. 

»Stanite, građani,« reče zakrčivši im put. 

Građanima nazvao ih je nasumce. Ali to su 
zbilja bila dva nepoznata mu građanina, koji su 
išli na sve četiri. 

»Zašto ne idete po propisu?« 

»Kušali smo na sve mile načine,« odgovori 
jedan stojeći i dalje na četiri noge podigavši 
glavu. 

Zatim popravi kapu, -koja mu je spuzala na 
oči, i doda: »U početku išli smo po svim propi- 
sima, ali smo si gubice porazbijali.« 

»A najglavnije,« doda drugi, ne dižući glavu, 
»neka nečista sila sve nas vrti. Iz jednog ugla 
više od ure nijesmo mogli ganuti.« 

»Prisiljen sam da vas zadržim,« reče Mitro- 
hin. »Načinit ćemo zapisnik, a onda izvolite kod 
pučkog suca.« 

»Nas -ne može uzeti ni sud,« reče jedan odu- 
pirući se na sve četiri. 

»Sud uzme svakoga,« reče milicionar, »jer re- 
publika napreže sve sile, a vi . . . na četiri no- 
ge .. . Kako vas nije sram?« 

»Čudan si, bogibogme,« reče drugi. »Pa kako 
da drukčije hodamo? Da si ti na našem mjestu, 
i ti bi isto ovako hodao.« 

»A tko ste vi?« 

»Degustatori,« reče prvi. 

»Kako?« 

»Pa tako, što ćemo ti tumačiti, ionako ne ćeš 
razumjeti.« 

»Pa kad ne ću razumjeti, onda naprijed! Ot- 
kud idete?« 

»Iz službe.« 

»Pa kakvi ste vi radnici, kad ste obojica pjani 
kao cucki. Zar bi dobro bilo, kad bih i ja bio 
takav?« 


»Zato smo i pjani, jer idemo iz službe.« 

»Ne pripovijedaj! Daj ruku, pomoći ću ti da 
ideš.« 

»Pa kako ću ići na tri noge, ako ti dam ru- 
ku?« 

»Moraš ići na dvije noge kao svi ostali gra- 
đani,« ozbiljno reče milicionar. 

»Drugi da, mi ne.« 

»Pi, vraže! Pa ništa ne razumijem. Kako si 
rekao, da se vi zovete?« 

»Degustatori.« 

Milicionar nakloni uho, sasluša, i reče: 

»Hajde, ondje ćemo raspraviti.« 

On pođe naprijed, ali je brzo još jednom 
osjetio, da pivo na rakiju nikako ne ide. 

»Ej, ti!« vikne jedan od uhićenih. »Šta bježiš? 
Kud te vrag nosi na trotoar? Je li ti uska ulica?« 

»Kakav trotoar!« reče milicionar. »Nema ni- 
kakvog trotoara. Kakav posao može s vama na- 
predovati, kad ovako pijete? Pa kako ste se 
toliko napili?« 

»Radili smo preko ure,« odgovore obadva. 

Milicionar pogleda na njih, ne odgovori ni- 
šta, pljune i pođe dalje. 

»Puno sam pijanih vodio u svom vijeku, ali 
ovakve vragove ni-jesam vidio, otkad me je mati 
rodila.« 

Kad stigoše u miliciju, ode kod službujućega 
činovnika. 

»Doveo sam pjance.« 



S PROSLAVE TRIDESETE GODIŠNJICE H. K. A. D. „DOMAGOJ” 
U ZAGREBU 28. XI. O. G. — Gore: Dio društvenih barjaka đačkog 
srednjoškolskog „Domagoja" iz Zagreba i pokrajine. — Dolje : Početak 
povorke H. K. A. D. „Domagoj". Povorka je išla od katedrale do 
zagrebačkog zbora, gdje je u velikoj dvorani bila sjajno uspjela 
akademija. Na čelu je novoblagoslovljeni društveni barjak, kojemu 
je kumovala mil. gđa Zora Vasit 

»Opet pjance? Ala bih ih ja tukao, pasju 
djecu! Tko su oni?« 

»Vrag ih znaj, tko su!« reče milicionar. »Ništa 
nijesam mogao razumjeti. Samo po tome, što 
su se razgovarali, vidio sam, da su ljudi.« 

»Daj ih ovamo!« vkine službujući. »Ja ću im 
pokazati.« 

Kad su bili uhićeni, prašni, u neurednom odi- 
jelu, službenik, sjedeći za stolom, oštro ih upita: 

»Tko ste?« 

»Degustatori,« odgovori jedan. 

Milicionar pogleda u službujućega. 

»Takve riječi nema. Odakle ste išli?« 

»Iz službe.« 

»S kakve službe?« 

»Iz magazina.« 

»To znači, da ste se napili pri vršenju službe- 
ne dužnosti?« 

»Dabome! Ni jesmo valjda mukte pili.« 

Službujući očito, ne znajući, kakvo bi još pi- 
tanje stavio, pogleda uhićene i najzad 1 zapita: 

»Zašto ste tako išli?« 

»Radili smo preko ure.« 

»A zašto ste se napili?« vikne službujući, uda- 
rivši rukom po jednom Švabi, koji je htio pretr- 
čati preko stola. 

'»Zato smo se i napili, jer smo radili preko 
vremena,« odgovore uhićeni. 

»iPa u čemu se sastoji vaša služba?« 

»U čemu? Kušamo vino, određujemo kvalitet. 
Jedan bolji, skuplji, drugi isto...« 

Milicionar i činovnik se pogledaju. 

»Vrag vas nosi! Dakle takva je vaša služba?« 

»INego šta ste vi mislili?« 

»Pa kako vi to kušate?« 

»Po propisu. Treba isplahnuti usta vinom i 
ispljunuti.« 

»Vino ispljunuti? Pa to je izrugivanje!« viknu 
na glas milicionar i službujući. »To znači, uzmi, 


isperi usta i pljuni! Vraga bih ja njima isplju- 
nuo. 

A vi? Zar je moguće da ispljunete?« 

»Kako nam dođe. Nekad, kad 1 razna vina ku- 
šaš i ispljuneš, opet se možeš lijepo opiti.« 

»Događa se,« reče milicionar, »osobito kad 
poslije rakije na primjer piješ pivo.« 

»I svaki Božji dan vi ste u ovakvom stanju?« 

»Ne, samo kad radimo preko vremena.« 

A smije li se preko vremena raditi kad tko 
hoće?« 

»Ako ima posla, zašto ne?« 

»Ja ne bih nijedan dan propustio,« reče mili- 
cionar brišući brkove. 

»Sjedite! Zašto stojite?« reče službujući. »Ka- 
kvih sve služba na svijetu nema! To znači, 
pij i nitko ti ne može ništa. Toi je služba! A od 
nas zahtijevaju da pijane progonimo, jer pijan- 
stvo čini veliku štetu državi. Vi ste išli na četiri 
noge, pa smo vas morali uhititi. A vi ste po du- 
žnosti tako išli.« 

»A kako bi bilo da ništa ne pljujete?« zapita 
stražar. 

»Onda ne bismo mogli hodati ni na četiri 
noge,« odgovore uhićeni. 

»Dobro, hoćete li kod nas spavati ili da vas 
kući otpratimo?« 

»Ne treba. Stići ćemo nekako i sami.« 

»A sutra vam služba počinje već u jutro?« 

»U jutro.« 

»Ala službe!« 

Kad su uhićeni polagano, pridržavajući se zida, 
pošli niz stube, službujući i stražar dugo su gle- 
dali za njima, a onda službujući vikne: 

»A ima li slučajno kod' vas praznih mjesta?« 

»Nema, sve je prepuno.« 

iPolicista se počeše za uhom i istrčavši na ulicu 
vikne: 

»A može li se kod vas dobiti posla na akord?« 


ULJUDNOST MALO STOJI, A MNOGO POMAŽE 


U čemu se razlikuju ljudi na ulici, u crkvi, u 
tramvaju, na putovanju, zabavama, svagdje gdje 
je mnogo ljudi na okupu? Ničim toliko, koliko 
uljudnim vladanjem. Neka je netko ne znam 
kako svojom vanjštinom lijep, elegantan i ot- 
mjen, ne će si time pribaviti štovanje ni pred- 
nost, ako se ponaša napadno, preslobodno, viče, 
galami, naglo ulazi, najbolja mjesta sebi pri- 
svaja, drugom na noge staje, u stisci laktima se 
gura, svoju zlovolju i neugodnost pokazuje 
mrmljanjem i zlovoljom te slično. 

Danas su javna mjesta, kao ulica, tramvaj, že- 
ljeznica, autobus, kino, kazalište itd. mjesta, 
gdje se prosuđuje naše lijepo vladanje pa i ka- 
rakter. Na svim javnim i zajedničkim mjestima 
vrijedi ova rečenica: »Mislimo uvijek, da nas 
drugi gledaju, ali držimo se, kao da to ne zna- 
mo.« Čovjek je društveno biće, spojeno s ostalim 
ljudima s hiljadu veza i prisiljeno na saobraćaj 
s njima. Kod svih kulturnih naroda razvili su se 
stanoviti običaji u općenju i saobraćaju s lju- 
dima, a to zovemo dobro ponašanje — »lijepo 


vladanje« ili »etiketa« ili »bon-ton,«. Tko hoće 
da živi u društvu i s društvom, mora da poznaje 
taj »bon-ton« ili lijepo vladanje, kako već hoće 
da to nazove. To znanje potrebno je svakom, jer 
to spada u duševnu naobrazbu. 

Radom i učenjem izobražava se duh, pobož- 
nošću i krepostima ukrasuje se srce, svladava- 
njem samoga sebe čeliči se značaj. To nije do- 
sta. Unutrašnja izobrazba iziskuje prema sebi i 
vanjsko usavršavanje, očitovanje i formu. Nije 
to neki stroj kretnja, naučenih naklona, raznih 
ljubaznih riječi, kojima se nastoji steći naklo- 
nost drugih, već vanjski izražaj unu- 
tarnje dobrote, sređenosti i kulture. 

Uljudan može biti svako, bio seljak ili rad- 
nik, obrtnik ili činovnik, sudac ili liječnik, sva- 
ki na svoj način u svojoj okolini i prilikama. Ko- 
likima je već pristojnost u životu pomogla, ri- 
ješila ga iz neprilike, pomogla mu u službi, olak- 
šala saobraćaj s neugodnim ljudima. Sama uljud- 
nost ništa ne stoji, a tako velike mogu i dobre 
biti posljedice. M. C. 

SVADBA U HRVATSKOM NARODU 

Napisao Stjepan Dokušec 

Sveta Kato, 
rastavi me s majkom; 
da ne čekam 
ćelavog Andriju! 


Upravo je doba kada se mladi ljudi na selu 
redovno žene. Svadbe su običajne od sv. Kate 
pa do Uskrsa. Danas se mladići žene pošto na- 
vrše dvadesetu godinu, dok u prijašnje doba i 
prije. Djevojke pak misle na udaju tako reći od 
školskih klupa. To je razumljivo zbog toga, što 
se svaka boji, da ne ostane »preko dobe«. 

Kod izbora djevojke igraju različiti momenti 
odsudnu ulogu. U mnogo slučajeva brinu se oko 
izbora djevojke roditelji. Vrline, ljepota i zdra- 
vlje su često zapostavljeni pred bogatstvom. 
Roditelji žele, da dođu u prijateljske odnošaje sa 
uglednom i bogatom obitelju. Dakako da radi 
toga dolazi često do nesuglasica između mladića 
i roditelja. 

Roditelji, odabirući sebi »snahu«, traže pri- 
kladnu između djevojaka u samom mjestu. Ako 
nema takove, ide se u drugo selo. Dogodi se ne- 
rijetko, da »dečko vidi curu na proštenju« i svidi 
mu se, a ne pozna je. Zato pita drugog čovjeka 

— čija je. 

Ako momak želi da se oženi po svojoj volji, 
iz ljubavi, odvraćaju često ga stari. Kažu: »Lju- 
bav traje dan-dva. Poslije se pita, tko što zna i 
što ima.« 

Pošto je napokon djevojka izabrana, šalju 
roditelji nekoga k njoj. Ovaj će se, onako, u 
nevezanom govoru raspitati, da li je djevojka 
spremna za udaju, a zapitat će, kao slučajno, 
što misle djevojčini roditelji o tom mladiću. 
Ako se oni izražavaju pohvalno, reći će i on koju 
u prilog. Kaže: on je dobar i bogat, pa ga je 
dobro uzeti. Sretna će biti, koju dopadne. 

Ako se sazna, da se neki mladić namjerava 
ženiti, dolaze u kuću mladića razne tetke, kume 
i rođakinje ove i one djevojke. Svaka od njih 
hvali svoju malu. Pripovijeda, kako je dosta 
zgodna, a povrh toga dobra i bogata One će 

— iako ih se to sve baš ništa ne tiče — ponuditi 
njima prišapnuvši majci mladićevoj što će do- 


biti za miraz. Mlada će dovesti i kravicu, dobiti 
šivaći stroj i odmah jednu ili dvije »rali« zemlje. 

Ovakav je način nažalost postao donekle i po- 
treban, jer se u posljednje doba »dečki, kad jed- 
nom pređu preko dobe«, teško odlučuju na 
brak. 



MLADA ,,SNEJA“ IZ LUPOOLAVA, SPREMLJENA ZA VJENČANJE 
SA OPLEČEM I POCULICOM 

Kliše iz Hrv. Etnografskog Muzeja u Zagrebu — Foto Dr B. Širola 

Pošto je odabrana djevojka, ide se njoj u 
snuboke. Pitaju njene roditelje, a dakako, i nju, 
da li je voljna poći za njihova sina. Običaj je, 
da se tom zgodom izbjegava pravi odgovor, zato 
će za koji dan netko od momkovih doći da čuje 
odluku. 



REDUŠE I KONOBARI U SVATOVIMA 



DRUGI DAN SVATOVA KOD SVEKRA I SVEKRVE 

Ako je odgovor povoljan, dolazi mladić' sa 
kaparom. Kapara ima po narodnom shvaćanju 
značaj zaruka, iako se same zaruke obavljaju 
redovno uoči same svadbe. Kapara — darivanje 
mlade novcem — smatra se potvrđenjem bra- 
čnog dogovora. U staro je vrijeme djevojka, 
kao protuzalog, davala momku rubac pun oraha 
i lješnjaka. 

Mladi su pod kaparom dok se ne ožene. To 
doba traje nekoliko tjedana. Oni će se tada 
spremiti za svadbu. Idu na zapis, s kojim je u 
starije doba bio povezan »ižamen«. Svećenik 
je mlade tada pitao kršćanski nauk. Nakon toga 
ih »oziva« (oglašuje) kroz tri tjedna u crkvi. 

Dan prije same svadbe vrši se pozivanje u 
svatove. Piitač — (prijatelj mladoženje), okićen 
sa ukrašenim štapom, poziva rođake i prijatelje 
na svadbu. Taj dan se prevoze »ladice i ruho« 
mladenkino u novi dom. Uvečer slijedi zabava u 
kući mladenkina oca. Neki običaji tom zgodom 
gotovo u svim našim krajevima daju naslutiti, 
da je brak nosio u pravilu karakter kupovnog 
braka, iako to nije utvrđeno. Nakon kupovanja 
mladenke — što je danas redovno šala — slije- 
de prave zaruke. 


Sama svadba je sutradan. Običaji, koje kod 
nje susrećemo, vrlo su raznoliki. Mi se ne ćemo 
baviti detaljnim prikazom svih tih običaja. 

Već rano ujutro, dok mladenci idu u crkvu 
na sv. ispovijed i sv. pričest, sakupljaju se sva- 
tovi u njihovim domovima. Pošto se mladenci 
povrate iz crkve, idu svatovi po mladenku. Ona 
se međutim sprema za vjenčanje, pa, pošto dođu 
svatovi, polaze svi u crkvu. 

Nakon samog obreda vjenčanja, svraćaju se 
na neko vrijeme svatovi u krčmu, a zatim krenu 
kući. Iako je vrijeme dobrano poodmaklo i već 
kasno popodne, sabrat će se još prije objeda 
darovi, kojima roditelji i rođaci daruju mlade. 

Rastanak mlade od roditelja, kao i uvođenje 
u novi dom, prati čitav niz obreda i običaja. Ta- 
da se čuju uz lijepe nazdravice i duhovite šale. 
U staro vrijeme, dok je svadba trajala više dana, 
bilo je i šala više. 

Promatrajući tijek svatovskih običaja, i imena, 
koja se upotrebljavaju prigodom same svadbe, 
dolazimo do zaključka o raznolikosti njihovih 
utjecaja. Njihovi obredi vuku često svoj kori- 
jen tamo iz praslavenskog doba. Osim toga na- 
lazimo nizove običaja, u kojima se vide uplivi 
antike, kršćanstva, kao i različiti drugi 


ČOVJEK SVEMIRA 1 MJORSKIH DUBINA 


Slavni belgijski profesor Au- 
guste Piccard, koji se dosad 
više puta dignuo visoko u strato- 
sferu, započeo je ove godine tur- 
neju po svijetu, te o svojim le- 
tovima predaje u evropskim pri- 
jestolnicama. 19. studenoga bio 
je i u Zagrebu, te je i tu go- 
vorio. 

Nedavno su novine javile da 
on misli poslije stratosfere poći 
na morsko dno. Je li zbilja. ta- 
ko? Neka odgovori sam Piccard: 

»Jednom sam u razgovoru 
s nekim usput spomenuo, da bi 
bilo' vrlo zanimivo, kad bi net- 
ko pokušao u balonu spustiti se 
na morsko dno. To je slušao 


netko, tko je imao prijatelja, 
taj je imao prijateljicu, koja je 
poznavala nekoga novinara i 
tako je nastala senzacija: Pic- 
card će na morsko dno!« 

Inače je prof. Piccard još jed- 
nom spreman da se digne 30.000 
metara u zrak. Samo nema fi- 
nancijera. Možda bi se našlo 
koje filmsko 1 poduzeće? 

»To ne,« kaže Piccard. »Film- 
ska poduzeća bi to učinila, kad 
bi se u balonu igrala kakva lju- 
bavna zgoda, ili kakvo vjero- 
lomstvo, ili kad bih im dao- jam- 
stvo, da ću se strovaliti s visine. 
Doduše već sam dobio firme, ko- 

je su htjele dati novac za moje 
namjere, ali to su bile tvornice 
alkohola ili duhana. Morao sam 
ih odbiti, jer sam anltialkoholi- 
čar i nepušač. Drugačije je stvar 
jednostavna: Ima mnogo podu- 
zeća, koja desetinu svojih pri- 
hoda daju za reklamu. Kad bi 
taj novac dali meni, onda bi 
htjeli da s mojom slikom prave 
reklamu.« F-u. 

Roman „Obitelji 


KROZ LEDENU SIBIRIJU 

NAPISAO KS. DE MAISTRE — PREVELA ZLATA L. PERINIĆ (Svršetak, 


Živo zanimanje, koje je nadahnula gđa K. mi- 
nistru unutrašnjih poslova i čitavoj njegovoj obi- 
telji, otklonilo je doskora sve poteškoće . . . Ovaj 
veliki čovj'ek imao je dvije osebine, koje se ri- 
jetko nalaze ujedinjene u osobama na takvom 
položaju: vlast i pomoću nje činiti dobro. Mno- 
go je puta više mara pokazivao, za dobro rješe- 
nje neke stvari nego i same osobe, kojih se to 
ticalo. 

G. K. sa prirođenom svojom ljubaznošću po- 
duzeo je korake, da se što prije završi revizija 
procesa. Od toga časa zanimljiva moliteljica nije 
više nimalo sumnjala o svojoj sudbini. Poznata 
u dvoru i / Okićena ministrom Paraskeva je uvi- 
djela — vi e iznenađena nego radosna — da joj 
t publika priznaje izdržljivu revnost. Strani mi- 
nistri i najznačajnije ličnosti iz mjesta htjeli su 
da je vide i bili su joj nakloni. Kneginja I. i 
gđa V. odredile su joj pomoć od sto rubalja. 

Ova opća simpatija nije ništa utjecala na nje- 
zin način života, te Paraskava nije pokazala ni 
najmanji znak oholosti. 

Zdravo rasuđivanje, pravedan i prirodan duh 
nadomještavali su njezinu neukost te su njezini 
neočekivani i razložiti odgovori često zbunjavali 
radoznale. 

Jednoga dana netko ju je prekinuo usred nje- 
zinog opisivanja u prisustvu mnogo sakupljenih 
osoba te ju zapitao, za kakav je zločin njezin 
otac osuđen na izgnanstvo. Na to nedelikatno pi- 
tanje nasta duboka šutnja, a to je bio znak, da 
ga društvo ne odobrava. Mlada djevojka baci 
na znatiželjnika pogled pun pravednog i hlad- 
nog negodovanja te reče: 

»Gospodine, jedan otac nije nikada za svoju 
kćer kriv. I moj je otac nevin!« 

Vrijeme, koje je provela u prijestolnici oče- 
kujući dekret oslobođenja svoga oca, pružilo 
joj je mnogobrojne užitke. Sve je za nju bilo 
novo, sve zanimljivo. 

Dvije dvorske dame, koje je 
ona naročito zavoljela, grofice 
V., predložile su joj jednoga 
dana, da razgleda unutrašnjost 
carske palače, te su se mnogo 
radovale iznenađenju, koje su 
joj na svakom koraku pribavile. 

Kad je ušla u veličanstvenu dvo- 
ranu sv. Jurja, prekrižila se mi- 
sleći, da je ušla u crkvu. 

Kad je prolazila kroz jedno 
veliko odjeljenje zanesena to- 
likim čudesima, jedna dama o- 
brati joj pažnju na prijesto. 

Ona se zadrža i s puno bojazni 
i poštovanja reče: 

»Ah, to je dakle carev prije- 
sto! Eto, čega sam se jako bo- 
jala u Sibiriji!« 

Slika desno : 

Oglas reglstr. pod S. Br 1675 od 17, XII. 1936. 


Sjećanje na carevo dobročinstvo i misao o sko- 
rom očevu oslobođenju ispuniše njezino blago- 
darno srce neiskazanim nemirom. Problijedi i 
prekriži ruke. 

»Eto dakle,« ponovila je drhtavim glasom, 
»eto dakle careva prijestolja!« 

Molila je za dozvolu, da može da se približi 
prijestolju te mu priđe sva dršćući. Zapadne na 
koljena pred podnožjem njegovim, uzbuđeno 
poljubi stepenice i ovlaži ih suzama. 

»Oh, oče!« usklikne. »Vidite li, gdje me je 
dovela Božja moć! Oh, Bože, blagoslovi ovaj pri- 
jesto, blagoslovi onoga, koji ga zauzima i uči- 
ni, da njegovi dani budu ispunjeni svakom sre- 
ćom, kojom je on mene obasuo.« 

Međutim se ukaz o oslobođenju njenog oca 
zadržao duže nego što se tome i nadala. 

Dok su njezini prijatelji otklanjali teškoće oko 
procesa, ona nije zaboravila na ona dva progna- 
nika, koji su joj prigodom odlaska iz Išima po- 
nudili, da s njom podijele svoju gotovinu. 

O njima je često govorila ličnostima, koje su 
mogle utjecati na njihovu sudbinu. Ali su joj 
njezini zaštitnici jednodušno svjetovali, da ne 
poduzima ništa o tome, dok se ne svrši stvar 
njezina oca. I samo ju je bojazan, da ne škodi 





stvari svoga oca, mogla zadržati, da se ne preda 
svojim dobrim namjerama. 

Na sreću tih nesretnika dobrota joj careva 
dade prilike da im bude od koristi. 

Kad je ukaz o oslobođenju njezina oca po- 
slan u Sibiriju, i nju su o tome obavijestili, car 
je naredio ministru, neka je upita, da li želi 
štogod lično za sebe. Ona odmah odgovori, da, 
ako bi joj car htio učiniti još i tu milost, ona 
bi molila, da pomiluje dva nesretna druga nje- 
zina oca. 

Ministar K. obavijestio je cara o plemenitoj 
zahvalnosti mlade djevojke, koja žrtvuje lične 
koristi, da učini uslugu dvojici ljudi, koji su joj 
davali nekoliko kopjejki pri njezinom polasku 
iz Sibirije. 

Njezina je želja bila uslišana i naredba o nji- 
hovom pomilovanju otišla je nekoliko dana po- 
slije dekreta za nježnog oca. I tako čin ple- 
menitosti, kojim su dva čovjeka htjeli pomoći 
svojim slabim sredstvima putnicu pri njezinom 
odlasku, donio im je slobodu. 

Kad je tako Paraskeva dobila sve, što je že- 
ljela, odlučila je, da doskora ispuni isvoj za- 
vjet te da pođe u sveto mjesto — Kijevo. Raz- 
mišljajući o svemu onome, što joj je Providnost 
učinila, donijela je neopozivnu odluku, da svoje 
dane žrtvuje Bogu. 

Dok se ona spremala na tu žrtvu i dok je u 
Kijevu stupala među redovnice, njezin je otac 
u Sibiriji primio neočekivanu vijest o svojoj 
slobodi. Njegova je kći otputovala prije dva- 
deset mjeseci i kroz to vrijeme njezini rodite- 
lji nisu dobili nikakve vijesti o njoj. 

U tom međuvremenu popeo se na prijestolje 
car Aleksandar. Radi tog sretnog događaja po- 
milovan je velik broj osuđenika, ali oni iz Iši- 
ma nisu bili u tom broju! Time je sudbina Lo- 
pulova. i njegove žene postala još teža. Bili su 
lišeni svake nade u slobodi, a opet su ostali bez 
jedinog svoga djeteta. Već su skoro i očajavali, 
kad gubernatorov glasnik dođe da ih izvuče iz 
provalije. 

S ukazom o oslobođenju primili su i putni list 
za povratak u Rusiju, a i nešto novaca. 

Stanovnici iz Išima, koji su poznavali Lopu- 
lova, i osuđenici, koji su se nalazili u selu, do- 
šli su k njima, netom su čuli za tu vijest. Oni 
njegovi drugovi, koji su se rugali Paraskevinu 
pothvatu, a naročito oni, koji su odbili da je 



pomognu prigodom putovanja, — razumije se 
— sada su se našli tu, da mu pomognu. 

Lopulov je primao čestitke od svih, a samo 
je jedno mutilo njegovu sreću: što je osjećao, 
da mora u ropstvu ostaviti svoja dva prijatelja, 
za čije oslobođenje još nisu znali. Lopulov se 
još tjesnije bio s njima povezao iza odlaska nje- 
gove kćeri. Oni su se jedini iskreno zanimali za 
sudbinu mlade putnice. 

Lopulov im je ponudio jedan dio pomoći, koju 
je s putnim listom dobio; ali su oni odbili. U du- 
ši svojoj sjećali su se Paraskevina obećanja, da 
će misliti i na njih, i bilo im je teško, da su ostali 
zaboravljeni. 

Uoči dana, kad ih je Lopulov imao ostaviti, 
htjeli su da se s njim oproste te su do kasno u 
noć ostali kod njega. Poslije njihova odlaska 
Lopulov i njegova žena dugo su plakali zbog 
njihove sudbine. I odlučili su, da će sa svojom / 

kćerkom nastojati štogod učiniti za njih. , 

No tek što su pošli u postelju, začuju, kako 
netko snažno udara na vratima. To je bio onaj 
isti glasnik, koji je njima bio donio radosnu 
vijest. Kako je kasno stigao, svratio- se k njima, 
jer je znao za njihov stan — a nosio je pomi- 
lovanje za ona dva stara prijatelja. 

Lopulov brzo ustane, da odvede glasnika k nji- 
ma. Oba su nesretnika već bili pali u očaj. Vra- 
tili su se u svoju kolibu, sjeli na klupu i u mra- 
ku duboko šutjeli. Šta bi i mogli govoriti? Iz- 
gubili su svaku nadu, a vječito progonstvo či- 
nilo im se još teže. Već su se dva sata tako pa- 
tili zbog dosadašnjih nevolja i misleći na one, 
koje će im donijeti mračna budućnost. Odjed- 
nom im neko svijetlo osvijetli prozorčić. Za- 
čuju kucanje i dobro poznati prijateljski glas: 

»Prijatelji! Otvorite! Pomilovanje i za vas!« 

Nitko ne bi mogao opisati tadašnje raspolo- 
ženje. Za nekoliko časova čule su se samo ispre- 
kidane riječi... Nikada čovječji stan nije bio 
ispunjen radosnijim bićima. 

Kad je otvoren zamot, koji je glasnik sa so- 
bom donio, našli su unutra dva putna lista i 
jedno Paraskevino pismo za njezina oca. Ona 
je pisala, da iza milosti, koju je dobila za svog 
oca, nije smjela moliti i za njih, ali da se Bog 
pobrinuo da ih nagradi za njihovu ponudu prije ' 

nego što je otputovala iz Sibirije. — U pismu 
je priložila dvjesta rubalja u papiru. 

U Kijevu je s najvećim nestrpljenjem čekala 
vijest o povratku oca. Kad se zaredila, htjela 
je da pođe u samostan u iNovgorod, kako je bila 
obećala predstojnici. To je javila i predstojnici, 
a predstojnica joj ništa nije pisala o dolasku 
oca, jer ju je htjela ugodno iznenaditi Lopulov 
i njegova žena bili su naime već neko vrijeme 
u Novgorodu. 

Kad je Paraskeva došla, pade na koljena 
pred predstojnicom, koja je izašla na samostan- 
ska vrata sa svima redovnicama, te je upita: 

Slika lijevo: 

»Zar nema nikakvih vijesti o mom ocu?« 

»Hajdete, dijete moje,« reče predstojnica. 
»Čut ćete!« 

Vodila ju je preko samostana i ništa joj nije 
govorila. Redovnice su šutjele i njihov bi je ču- 
dnovat Izgled bio uznemirio, da nije opazila 
simpatičan osmijeh na njihovim usnama. Kad su 
ušli u predstojničinu sobu, tu Paraskeva nađe 
svoje roditelje. I njima je bio prešućen dola- 
zak njihove kćeri. 

U prvom Času iznenađenja, koje su roditelji 
osjetili vidjevši svoju kćer u redovničkom ruhu, 
padoše pred njom na koljena. Na taj prizor 
Paraskeva bolno kliknu te i sama padne na ko- 
ljena. 

»Šta to radite, oče? Sve je ovo Bog učinio! 
Zahvalimo njemu za sve, što nam je dao!« 

Predstojnica i ostale redovnice dirnute ovim 
prizorom padoše također na koljena i pridru- 
žiše svoje molitve molitvama sretne obitelji. 
Slijedile su zatim suze. 

Sreća, koju je pri tom sastanku osjetila obitelj 
Lopulov, nije mogla dugo trajati. Duhovno 
zvanje, koje je Paraskeva prigrlila, osudilo je 
stare roditelje da žive odijeljeno od svoje kćeri. 
Ovo im se odjeljivanje činilo gore i teže nego 
prvo, jer su se sada odjelivali od svoje kćeri bez 
nade povratka. 

Njihova sredstva nisu dozvoljavala da se na- 
stane u Novgorodu. Njezina je majka imala ro- 
đake u Vladimiru, koji su ih pozvali k sebi. Po- 
treba ih je prisilila, da prime taj poziv. 

Iza osam dana izmjenične radosti i žalosti od- 
lučili su da putuju. Dobra je majka naročito bila 
neutješna te je govorila: 

»Čemu nam ova toliko žuđena sloboda? Svi 
poslovi, svi uspjesi naše drage kćeri bili su upu- 
ćeni, da je za uvijek otrgnu iz naših ruku. Zašto 
nismo još s njome u Sibiriji?« 

Kad se Paraskeva opraštala od svojih rodite- 
lja u prisutnosti predstojnice, obećala im je, da 
će ih tokom godine posjetiti u Vladimiru. Zatim 
čitava obitelj, u pratnji predstojnice i redovnica, 
pođe u crkvu. 

(Mlada redovnica, premda je bila utučena kao 
i majka radi 1 ovog bolnog odjeljivanja, pojavi 
se iza rešetke te reče: 

»Zbogom moji dobri roditelji! Vaša kći pri- 
pada Bogu, ali vas ne će zaboraviti. Dragi oče, 
mila majko, učinite žrtvu, koju vam Bog za- 
povijeda, i neka vas On tisuću puta blagoslovi.« 

Paraskeva se vrlo uzbuđena nasloni na re- 
šetku. Dugo zadržavane suze obliše joj lice. 

Mati, sva izvan sebe, poleti prema svojoj kćeri 
jecajući. Predstojnica dade rukom znak i u isti 
čas padne zavjesa. Redovnice zapjevaše psalam: 
»Sretni su ljudi, koji su besprijekorni u svojoj 
vjeri i koji žive po zakonu Božjem.« 

Lopulova i njegovu ženu odvedoše pred sa- 
mostanska vrata, gdje su ih čekala kola. 

Nova redovnica bez muke je navikla na stro- 
gi samostanski red. Sa najvećom tačnošću vršila 
je svoje dužnosti i sticala sve to više poštovanja 
i naklonosti cijele zajednice. No njezino zdrav- 
lje, koje je slabilo, nije moglo podnositi muč- 
ni život. Njezina su pluća već bila načeta. 

Novgorodski samostan na brežuljku, izložen 
vjetrovima, nije bio povoljan za tu vrst bolesti.. 
Izakako je provela godinu dana u toj kući, li- 
ječnici su joj svjetovali, neka promijeni mjesto 
bolovanja. I predstojnica, koja je po poslu od- 
lazila u Petrograd, odluči, da sa sobom uzme i 
Paraskevu. 

U Petrogradu se nije pojavljivala u društvu 
kao prvi put i posjetila je samo osobe, prema 
kojima je gajila dužnu zahvalnost i prijatelj- 
stvo. 

Njezine crte lica već su se bile izmijenile bo- 
lešću, koja ju je nagrizala; ali je u to doba bilo 
teško naći prijatniju i zanimljiviju fizionomiju 
od njezine. 

Znala je za narav svoje bolesti i za opasno- 
sti, koje odatle proizlaze, i sve su njezine misli 
bile okrenute prema drugom svijetu. 

Kad je predstojnica svršila svoje poslove u 
Petrogradu, obje su se spremile za povratak u 

Novgorod. Na putu su še svratile u Novi grad, 
gdje se nalazio samostan redovnica, koje nisu 
imale tako stroga p.ravila kao redovnice u Nov- 
gorodu. Predstojnica je pristajala da Paraskeva 
prijeđe u taj samostan, jer je vidjela, da njezi- 
no zdravlje neprestano gasne. 

Liječnici su već davno bili zabrinuti za njezin 
život, ali se ona nije nadala tako brzom zavr- 
šetku. 

Paraskeva je uoči svoje smrti šetala kroz 
bašču sa manje umora nego obično. Zamotana 
u svoju bundu sjela je zatim na samostanska 
vrata. Zimsko sunce, činilo joj se, da joj daje 
snagu. Pogled na blistavi snijeg podsjećao ju 
je na Sibirijui i prošla vremena. Putničke saonice 
projuriše pokraj nje i brzo se udaljiše. Opet joj 
se nada pojavi u srcu te reče svojoj prijateljici: 

»Na proljeće, ako mi bude bolje, poći ću u 
Vladimir, da posjetim svoje roditelje. A vi ćete 
me pratiti, zar ne?« 

Pri tim riječima zadovoljstvo joj je blistalo u 
očima, ali smrt joj je bila na usnama. 

Njezina je prijateljica nastojala da pokaže 
veselo i nasmijano lice, a jedva se suzdržavala, 
d'a joj suze ne poteku. 

Sutradan je još imala snage da pođe u crkvu 
i da se pričesti. Ali oko tri sata popodne pozli 
joj, pa obučena legne u postelju da se odmori. 
Došlo je više redovnica u njezinu sobicu. I ne 


misleći na kakvu opasnost govorile su giasno i 
smijale se međusobno u namjeri da je razvesele. 
Međutim ju je njihova prisutnost zamarala. 

Kad je čula glas zvona, koji ih je pozivao na 
večernju molitvu, zamolila ih je neka »pođu u 
crkvu i neka se za nju pomole. 

»Danas,« rekla mi je, »danas ćete se moliti 
Bogu za moje zdravlje, a kroz nekoliko nedjelja 
za moju dušu . . .« 

Uz nju je ostala samo jedna njezina prijate- 
ljica. Paraskeva je zamoli, da joj čita večernje 
molitve, kako je to imala običaj, da do kraja 
ispuni svoju dužnost. 

Redovnica je kleknula kod njezine postelje i 
počela lagano da pjeva molitve. Ali bolesnica 
joj dade rukom znak smiješeći se. Prijateljica 
joj se približi i mogla je jedva da čuje. 

»Draga prijateljice, nemojte više pjevati; to 
mi smeta molitvi, samo čitajte.« 

Redovnica klekne na koljena i počne čitati 
psalme, a Paraskeva se od vremena do vremena 
samo krstila. 

Noć je postala mračna. 

Kad su se redovnice vratile iz crkve sa svjet- 
lošću, Paraskeva nije više postojala. 

Njezina desna ruka ostala je na grudima i u 
položaju njezinih prstiju vidio se znak križa, 
kojim je — iako mrtva — blagosiljala 
SVRŠETAK 


VIŠNJA OPOMENA 


Sir Arthur Lee, generalni direktor prehrane 
za svjetskog rata, bio je do nedavna načelnik 
neke općine u Lanchashireu. Jednog dana primi 
deputaciju mjesnih župljana, koji mu se potuže, 
da im je crkva u vrlo lošem stanju, da će je tre- 
bati popraviti, pa da se s pouzdanjem obraćaju 
za pomoć financijsku i moralnu na prvoga gra- 
đanina u varošici. 

Sir Arthur Lee nije im dao ništa, nije obećao, 
nego samo reče: »Dobro. Doći ću pogledati.« 

Odmah slijedeću nedjelju dođe u crkvu. Kad 
se misa svrši', izjavi gospodinu župniku, da mu 
se crkva ne čini u najgorem stanju, ali ipak 
obeća, da će dati za popravak dvadeset livra. 

Netom je to izrekao, pade mu ozgo na rame 
komad lijepa. 

»Oh, oh! Dakle ipak sam se varao! Strop je 
gori, nego sam mislio. Pa, dobro, dat ću dvjesta 
funti.« 



Svatko ne može ići u kupalište, 

ali 

svatko može žrtvovati 100' — dinara (20 — 25 ve- 
likih boca) i mjesec dana piti, mjesto druge vode 
samo našu čuvenu 

RADENSKU 

onu sa crvenim srcima! 


Odmah na to čuje se s gornje galerije odu- 
ževljeno šaptanje: »Još jedan put, Dick ... još 
jedan put. Gađaj dobro, po desnom ramenu . . . 
Daj, sad!« 

Sir Arthur Lee podigne iznenada oči i opaziv- 
ši tu nevinu lukavštinu siromašnih župljana, na- 
smije se od srca. I naredi, da se što prije crkva 
popravi sva na njegov trošak. 

Poslije svršenoga i uspjelog popravka niko- 
mu nije palo napamet urezati na ploču kraj ula- 
za, da veliku zaslugu za obnovu ovoga hrama 
Gospodnjega ima Dick, najprefriganiji dječak 
u općini. 


Foio - amateri ! 


Vaš fotografski pribori 
iszradbu vašif) snimaka 
kod 

FOTOCOBfO 

ZAGREB, ILICA 25 


932 





TEŠKI ČASOVI 

Čini nam se kadšto da umjesto srca kamen u 
grudima nosimo. Tako je teško naše srce, u ko- 
jem se zgusnuše tuge i zamriješe sve nade. 

Teško je zbog neisplakanih suza koje peku, 
zbog vriskova, koji se ne usudiiše probiti šutnju 
i obzire. Neizvjesnost je u nama i plaši nas tmi- 
nom, u kojoj ne titra luč svijetla i ufanja. 

iNosimo kamen u grudima, a još se i osmjehu- 
jemo. Htjeli bismo bez riječi položiti glavu u 
nečije meke ruke, a govorimo o stvarima, od 
kojih smo duhom i srcem daleko. U mislima lu- 
tamo nesmireni beskrajnim putovima, dok u 
zbilji nitko ne zna, kako smo izmučeni. 

Oh, da nam je trgnuti se i potrčati, ne znamo 
kamo, da nam je trčati bez sustajanja, do umor- 
nosti, dok ne klonemo i dok se ne smirimo! Da 
nam je snage i odvažnosti, da raskinemo ovoje 
strašne šutnje i samosvladavanja, da pustimo da 
teku suze, da brižne krv iz rana nezacijeljenih! 
Možda bi srce onda bilo lakše i ne bi više bo- 
ljelo. Možda bi čovjek nalazio više sreće, kad 
ne bi pitao za svoj ponos, kad se ne bi silio da 
pred drugim i radi drugih zadrži izgled mira i 
zadovoljstva nepomućena. 

Ali drugi ne će da znaju, što njih same ne ti- 
šti, jer svatko imade svojih vlastitih križeva. I 
zato ništa od onoga, što bismo htjeli učiniti, da 
si olakšamo, mi ne činimo. 

Sami smo, IBože, u takvim časovima, kad je 
naše srce preteško. Samo smo u svijetu tolikih 
ljpeota i užitaka, ali i boli i pregaranja. 

INosimo tuge i nade što zamriješe. Neisplaka- 
ne suze i zatomljivane vriskove. U mislima luta- 
mo nesmireni beskrajnim putovima, dok u zbilji 
nitko ne zna, kako smo izmučeni. 

INegdje cvate smiješak, drugdje sjaji suza. 
Jedan hoće da osvoji svijet, drugoga je svijet 

pobijedio. A zastava ideala vijori i dalje. Kad je 
jedan spusti 1 , drugi je prihvati, i nosi je dalje 
kroz sumnje i tegobe. 

Zapalit će plamen koji ne gasne. Poklanjat 
će, uvijek novi, sve što imaju: srce, um, čežnju 
uzdrhtalu. 

I primat će plaću svijeta: odbijanje ili mrvice, 
što su bogatima preostale, jer su dali premalo. 


PJESNIČKI SNOVI 


Susrećem čovjeka mlada i sretna, kojemu smi- 
ješak cvate u očima. 

»Razvio sam zastavu ideala i pronosim je kud- 
god krenem,« reče mi ponosno. »Nema ih mno- 
go, koji idu za mnom, jer mi ne vjeruju i još 
se boje, ali kasnije bit će ih više! 

Zapalit ću svojom riječju u srcima plamen, 
koji ne gasne. Raskinut ću okove što tolikima 
sputavaju srce i duh, te ne znaju za ljepotu i 
veličinu, koje ima u životu. Poklonit ću svima, 
koji hoće da prime, nebo koje je u meni, vedro 
i suncem obasjano...« 

Taj mladić je pjesnik. On pjeva u ovo tužno 
doba, kad čovjek ponajviše nema ni vremena ni 
volje, da sluša pjesme o božanskom u čovjeku, 
o životu smirenijem, čišćem i sretnijem, kakav 
bi mogao biti, a kakav nije. 

I susrećem drugoga. Bure su polomile njego- 
ve zlatne nade. 

»Bio sam Ikar sa krilima od voska,« priznao 
je umorno. »Ali ne rastopiše mi se krila na sun- 


cu, nego na zlobi i neshvaćanju ljudi. Pjevao 
sam, a rug je ozvanjao nad mojim pjesmama. 
Poklanjao sam svoje nebo, a drugi ga niti ne 
pogledaše. I onda sam ga prodavao — dio po 
dio svoga neba, svoga sunca, svoga bogatstva, 
kraj kojega sam gladovao i zebao, ja sirotan 
neshvaćeni . . . 

Za kruh. Za malo kruha! Na zapovijed onih, 
koji su siti i zadovoljni. Jer se mora živjeti. 
Mora se radi kruha raditi onako, kako srce ne 
želi. Treba zaboraviti, da smo htjeli biti veći i 
moćniji nego kraljevi, mi, koji na zemlji ništa 
nemamo, nego čežnju veliku, neispunjenu , . .« 

Prošao je mladić sa vjerom u sebe i u pobje- 
du svoju. A za njim ide onaj drugi, koji je ne- 
kad isto tako mislio i nadao se. Početak i svr- 
šetak. 

Idu oni koji snivaju, i oni koji san odsnivaše. 
Oni koji borbu počimaju i oni, koji joj se uklo- 
niše . . . 

ZOENKA JUŠIĆ-SEUMK 

Za naše najmlađe 


ČAROBNO VJENČANJE 


NAPISAO GABRIEL DE LAUTREC - PREVEO K. MOSKATELO - ILUSTRIRAO R. DE LA NEZIERE 


SVEČANO VJENČANJE KRALJEVNE 
I KRALJEVIĆA 

Ona siđe s kreveta, na kojemu je probdjela, 
izakako više nije mogla spavati. Pruži mu dra- 
žesno ruku, koju Kraljević poljubi. Kad su oboje 
izašli na vrata sobe, gospođe i gospoda se pro- 
budiše tarući si oči. Požuriše svojoj gospoda- 
rici, da joj iskažu počast. Povedoše je zatim, 
da je još ljepše ukrase. 

Iza toga je Kraljeviću izgledala još divnija 
nego li prije. Njezine plave kose, pravilno po- 
dijeljene, padale su dražesno sa strane čela u 
dvije zlatne pletenice na ramena. Tako pro- 
đoše oboje cijelim dvorcem, koji je opet dola- 
zio u život, gdjegod su oni pristupili. Visoki 
prozori otvoriše se sami od sebe, a sunce i zrak 
u valovima poplaviše prostorije, koje su sto go- 
dina bile začarane. Prolazeći sobama nailazili su 
na svakom koraku na gospođe i gospodu, koji 
su se budili i trli oči od stogodišnjeg sna. Ali 
sa slugama je bilo najčudnije: oni su probudiv- 
ši se preuzimali svoje poslove, a vojnici su se 
u isti čas znali ukočiti na pozdrav pred Kralje- 
vićem i Kraljevnom kao pred svojim zapovjed- 
nicima. I kuhinja je proradila nakon stotinu go- 
dina, a živad, koja je bila spremljena za kla- 
nje, poče se kretati, dok se vatra sama od sebe 

(Svršetak) 

rasplamsala grijući velike kotlove, u kojima je 
juha klokotala kao u znak veselja nakon sto- 
godišnje nepomičnosti. 

Kraljević i Kraljevna siđoše u vrt, među cvi- 
jeće, koje nije bilo uspavano, a ususret im do- 
đe Palčić vodeći za ruku Ljubicu i Ljubičicu. 
Stražar, stari Švicar, zabrani im prolaz i stade 
pred njih svojim kopljem, ali ga umiri Kraljević 
rekavši pritom Kraljevni, kako su mu oni po- 
mogli, da nađe dvorac. Dvije sestre pokloniše 
svaka po jednu kitu poljskog cvijeća Kraljevni. 
Ona ih nato zagrli u znak zahvalnosti. Pozvaše 
njih i njihova druga Palčića na svadbu. 

Mali palčić odlazeći reče, da ide izvijestiti 
Kralja i Kraljicu o sretnom uspjehu pothvata. 
Dakako da je uvijek nosio na ramenima ogro- 
mne čizme. Sjedne na jednu stepenicu, stavi na 
noge čizme, koje se odmah skratiše, te su pri- 
stajale točno njegovoj nozi. Zatim se digne, 
pozdravi lijepo Kraljevnu, korakne i iščezne, 
kao da je odletio. 

Dvoje zaručnika ot'iđoše na osvježujuću šet- 
nju kroz vrtove. Bilo je tu visokih zasjenjenih 
drvoreda, koji su išli toliko u duljinu, da okom 
nisi mogao vidjeti do kraja. Pod drvećem su 
se nalazili mramorni kipovi prikazujući lica iz 
prošlih vremena. Tu i tamo potočić je probijao 
livadu između gustog busenja maka i različka. 
Mali mostovi su omogućivali lagan prijelaz pre- 
ko potočića. Tamo dalje opet nalazila se mala 
jezerca, po kojima su bijeli i crni labudovi ve- 
ličanstveno klizili. 

Kad su se Kraljević i Kraljevna vratili kući, bili 
su vrlo gladni. Ta Kraljević je iza svog odlaska 
uopće vrlo malo jeo. A ni Kraljevna za dugog 
svog sna nije jela. Ali zato su se sada pošteno 
najeli. 

Istom su svršili jesti, kadli začuše vani veliku 
huku u zraku. Kako li se iznenadiše, opazivši u 
zraku veliku spregu, koja je kretala baš prema 
dvorcu. Kočiju su u obliku oblaka vukle ogrom- 
ne ptice, upregnute svilenim pletenicama. A u 
kočiji su se nalazili kralj i kraljica, vilenjak 
Ugar, Palčić, Sjekira i Modrobrad. Baš se dobri 
Ugar sjetio tog novog prometnog sredstva. 
Sprega se polako spusti na terasu. Kad se tamo 
sletjela sva družina, ogromne ptice odletješe, a 
sprega iščezne tamo negdje za obzorom. 

Kraljevna je žalila, što je ta sprega otišla ne- 
tragom, ali dobra vila joj za vjenčani dar obeća 
jednu zračnu spregu mnogo ljepšu, nego li je 
ona, što je otišla. 

Ne može se opisati veselje kralja i kraljice, 
što mogu opet zagrliti svoju davno izgubljenu 
kćer. Nisu se mogli nadiviti njenoj ljepoti i mla- 
dosti. Ali ona je na svoju žalost opazila, da su 
njeni roditelji vrlo ostarjeli. 




KRALJEVIĆ I KRALJEVNA PROLAZE DVORCEM, U KOJEM SE 
SVE BUDI IZ STOGODIŠNJEG SNA 

Sva gospoda i gospođe u dvorcu načiniše Kra- 
ljevni veliku svečanost. Svi su joj čestitali i že- 
ljeli mnogo sreće diveći se njenoj krasoti. Na- 
šao se tu i dvorski luda, koji je sastavio du- 
hovitu bockavu pjesmicu. 

Dok su velika gospoda popravljala svoja odi- 
jela, koja su bila od puta u neredu, a gospođe 
dotjerivale svoje haljine, približio se već i čas 
objeda. Nije bilo mnogo vremena da se sada sve 
sprema iz nova. Iz kuhinje donesoše sve što je 
bilo spremno, a ostalo je iz kraljeva dvora do- 
vezla i opet druga zračna sprega. 

Bio je to vrlo srdačan ručak. Nazdravljalo se 
najviše u zdravlje i sreću mlađenaca. Kad 
je već objed bio pri koncu, stigoše i ostale vile, 
koje su bile kod rođenja Kraljevne. One su sada 
zaželjele sve najljepše novim supruzima, jer ih 
nije kvarila zla Karonja. A baš je vještak Ugar 
o Karonji pripovjedio družini nešto, što je uni- 
jelo veselo raspoloženje u društvo. 

Kad je Karonja doznala za bijeg Kraljevićev, 
bila je tako bijesna, da je redom namlatila svu 
svoju služinčad. A sluge se iza dugotrajnosti mu- 
čenja ohrabriše radi njezina neuspjeha. Kuha- 
rica joj je sakrila šibu, bez koje ona nije mogla 
ništa učiniti. A zatim ženu čvrsto uhvatiše i ba- 
ciše u jednu baru daleko od tvrđave. Dok se ona 
po bari koprcala, oni raskopaše sve po kući, po- 
kradoše sav novac i pobjegoše daleko. I ne će 
više imati nikakve moći, dok opet ne dobije 
drugu čarobnu šipku. Teško da će je od drugih 
vila ikada više dobiti. 

Nitko nije žalio Karanju. Naprotiv svi su bili 
radosni, što su je se konačno oslobodili. 

Na svadbi nasta nova svađa. Čim je Ugar vi- 
dio Palčića, koji mu je, dok je on spavao, bio 
ukrao čizme, htio ga je na očigled sviju izbiti. 
Ali Ugar se za ljubav općeg veselja primiri, na- 
kon što je dobio nove ljepše čizme. 

Ugar se na gozbi bio veoma raspoložio. Htio 
je jednu veselu pjesmicu otpjevati, ali drugi ni- 
su pristali na to, jer da mu stihovi nisu dobri. 


On se utješi misleći na to, kako pravi pjesnici 
rijetko kada dolaze do pravog priznanja. 

Na koncu se svi razidoše po svojim sobama, a 
osobito vješte djevojke prionuše, da nevjestu 
lijepo nakite. Imala je divnu haljinu iz bijele 
svile, ukrašenu prekrasnim čipkama. Na glavu 
joj staviše krunu, za koju je bio prikopčan veo, 
koji je dražesno padao sve do nogu, koje su 
bile obuvene u cipelice iz srebrenastog sukna. 
Kad je Kraljevna bila nakićena, kraljica, koja 
je svemu tome prisustvovala, sklopila je ruke 
od udivljenja. Kraljevna se pojavi na stepeni- 
cama, a sve vile pomisliše, da se eto javlja jed- 
na nova njihova drugarica, ljepša od svih. 

Po davnom običaju vjenčanje je bilo obavlje- 
no u dvorskoj kapelici o ponoći. Svi se prisut- 
ni složiše u tom, da nikada još nisu vidjeli tako 
krasan par. Kraljica je mnogo plakala od ganu- 
ća, a Kralj je nemirno gladio bradu prikriva- 
jući svoje uzbuđenje. 

Sutradan se pozvanici oprostiše od mladih su- 
pruga. Kralj i Kraljica također odoše ostavlja- 
jući im cijeli dvorac i sve imanje na uživanje. 

Živjeli su u dvorcu sretno i imali vrlo mnogo 
djece. Kad je kralj iza mnogo godina umro, na- 
slijedio ga je Kraljević. Bio je on vrlo moćan 
vladar, poštovan od svojih podanika, a susjedi 
ga se bojali. 

Zla Karonja na svoju nesreću nađe u podru- 
mu svoje tvrđave jedan kovčeg pun zlata, koji 
je nekada bila sakrila. Pripovijedalo se kasnije, 
da se udala za jednoga od svojih kopljanika, ali 
njihovo življenje nije bilo sretno. 

SVRŠETAK 



GOROSTASI S DRUŽINOM IZ KARONJINE TVRĐAVE BACAJU 
VJEŠTICU KARONJU U BARU 


I - . » 


-■» • — 1 

Za zabavu djeci i starijima 


IDE BOŽIĆ! 



'Kao što neke domaćice umiju da kakvom 
malenkošću, zelenim borovim vijencem oko 
lampe, vitkim jelinim grančicama u jednostav- 
nom, tamnosmeđem ćupu i ručnim radovima 
sobi dadu svečan izgled, tako su neke opet pra- 
ve umjetnice u darivanju. 

Božično je darivanje ušlo u običaj kao uspo- 
mena na ljubav, koju nam je Isus iskazao do- 
šavši na svijet, pa stoga je i poklonima prava 
svrha da međusobno iskažemo ljubav. Darovi 
ne moraju biti dragocjeni, nego srdačni. Suviše 
skupa, a kraj toga možda nepotrebna stvar, 
danas nikome nije poželjna radi pomisli, da se 
mora odužiti jednako vrijednim poklonom. Na- 
protiv možemo često kakvom malenkošću iza- 
zvati mnogo radosti, ako se dovoljno uživimo 
u ukus, želje i potrebe dotične osobe. 

A kako je s djecom? Ona vole više darova. 
Sve, što im ionako moramo nabaviti, bilo škol- 
skih potrepština ili stvari za odijevanje, dat 
ćemo im pod bor. Da ti predmeti ne izgledaju 
suviše suhoparno, zamotat ćemo ih na razne na- 
čine, pa će biti smijeha i nagađanja. Tako mo- 
žemo od čarapa pomoću kakvih krpica nači- 
niti vješticu, koja u ruci drži metlu. Držak metle 
je olovka, a donji dio gumica. 

'No osim korisnih darova gledat ćemo da 
djeci poklonimo još kakvu igračku, a štošta 
možemo i sami izraditi. Za najmlađe dođe u 
obzir kakova šivana životinja — zečić ili ma- 
čka, ili slikovnica (si. IV). Iz raznih časopisa, 
i razglednica izrežemo najljepše i najprikladnije 
slike, te ih lijepimo u knjigu, koju smo načinili 
od svijetlosmeđeg čvrstog papira za pakovanje. 

Na sličan način od bijelog papira pravimo ri- 
sanku, koju sprijeda ukrasimo kojim malim cr- 
težom, k tomu šarene olovke i eto radosti za se- 
kicu, koja još ne ide u školu, da poput brace 
može »risatk. 


Omiljelu igru »švarc-petra« 
možemo varirati na taj način, 
da od arka bijele ljepenke 
izrežemo karte 9 X 14, na 
ko j e slikamo vj evericu, sovu, 
lisicu, zmiju, zeca itd , uvijek 
po dvije jednake, samo zmi- 
ja ostaje bez para. Ne mora- 
ju to biti umjetnička djela, 
.Jasan, jednostavan crtež i što 
življe boje — malko pretjeri- 
vanja nimalo ne škodi. Go- 
tove karte prevučemo šela- 
kom, da boje budu stalne. 

Za školsku djecu veoma je 
zgodna geografska igra. Na 
četvorine 11X11 od bijele 
ljepenke tušom naslikamo po 
koji dio zemljovida naših kra- 
jeva, a na svakoj kartici po 
jedan grad, rijeku ili goru 
označimo mjesto imenom sa 
upitnikom. Ime napišemo otraga. Tako kod IH-a 
piše Sisak, a kod IH-b Solin. Dakako da ne smi- 
jemo odabrati suviše teške primjere. Karte se 
razdijele, a djeca redom moraju pogoditi po 
jednu svoju kartu. Ne dosjete li se, što znači 
upitnik, to dotična karta dolazi u sredinu na 
zajednički kup, a »pročitane« karte valja staviti 
desno od sebe. Tko ih na svršetku ima najviše, 
taj je igru dobio. Ove će karte također dobro 
poslužiti roditeljima pri ispitivanju ili đacima da 
sami kontroliraju svoje znanje. 

Nađe H se koji stric, koji raspolaže dovoljnom 
strpljivošću, on može napraviti vrlo lijepu i za- 
nimljivu igru poput »Puta oko svijeta«‘ Prema 
ukusu njegovih nećaka bit će to ili »Naučno pu- 
tovanje po Africi«, gdje će istraživači doživjeti 
naj različiti je zgode i nezgode među Beduinima, 
crnačkim urođenicima i divljim zvijerima; ili 
to može da bude »Krstarenje Dalmacijom ili Sre- 
dozemnim morem«, pa će djeca uz zabavu upo- 
znati prirodne ljepote i znamenitosti ovih kra- 
jeva. Igra mora da bude napeta i zanimljiva. 

Naučnu stranu moramo neopazice pokriom- 
čariti među doživljaje, na pr. ako u pravilima 
igre piše, da putnik u Ateni razgledavajući Akro- 
polu iščaši nogu, te da tri dana mora ostati u 
Ateni, t. j. da drugovi kod kockanja tri puta 
preskoče toga igrača, to će dijete Akropolu 
zacijelo dobro upamtiti. No ne smiju izostati ni 
veseli dogođaji i nenadani preokreti, n pr. da 
putnik izgubi prtljagu, ili da tik pred ciljem 
sjedne u krivi voz, koji ga dobar dio puta odvede 
natrag, i si. 

Za svaku igru valja naći prikladnu kutiju, koju 
izvana uresimo kojom veselom slikom 

Sve to ne stoji mnogo novaca, već malko vre- 
mena, truda i invencije, pa da vidite kakvim će 
uroditi veseljem! M. V r k 1 j a p 

ŠTO SE DOGAĐA TJ SVIJETU? 


Događaji 


NOVA BELGIJSKA VLADA 
Nakon duge vladine krize u 
Belgiji, koju je prouzročila 
ostavka uglednoga katoličkog 
političara Van Zeelanda, ipak je 
uspjelo sastaviti vladu, koja će 
vršiti tekuće poslove. Ministar 
predsjednik je Janson, a u vladi 
ima šest socijalista, tri liberala i 
pet katolika, pa prema tome pre- 
vladavaju ljevičari. U vladu je 
trebao ući i zastupnik katoličkih 
Flamanaca Jaspar, ali je zbog 
prevlasti ljevičara otpao. 

VATIKAN I PROTUKOMUNI- 
STIČKI SAVEZ 
Iz Vatikana poručuju, da Sve- 
ta Stolica nema ništa s protuko- 
munističkim savezom Italije, 
Njemačke i Japana, jer je to 
politička akcija, u koju se kato- 
lička Crkva ne upušta. Sveti Otac 
je izjavio njemačkim hodočasni- 
cima, da su zakoni Božji i crkve- 
ni »jedini spas, jedino svijetlo, 



Najveća 
katoli- 
čka 
tvrtka 
glazbala 
u državi 


OTPREMNIČKU PODUZEĆE 

ELIAŠ I LAH (vi. Radej Ivan) 

ZAGREB 

Nlkolićeva ulica 10 — Telef. 24-05 


jedino pravo i uspješno sred- 
stvo protiv boljševizma«. 

IZBORI U RUSIJI 

Naši komunisti vrlo rado isti- 
ču, kako će se od ove godine u 
boljševičkoj Rusiji po novom 
zakonu provoditi slobodni izbo- 
ri. Svi dobro znamo, kakvi su 
izbori pod diktaturom, pa će ta- 
kvi biti i u Rusiji. Tamo će sam 
diktator Staljin kandidirati na 
200 mjesta. 

PAD ŠANGHAJA I EVROPSKE 
VELEVLASTI 

Kad su Japanci zauzeli Šan- 
ghaj, došli su u pitanje interesi 
evropskog i američkog kapitala. 
Tamo su naime Engleska, U. S. 
A., Francuska i Italija imale t. 
zv. koncesije, gdje su slobodno 
trgovale i tamo se odvijala ugla- 
vnom sva trgovina između Kine 
i ovih velevlasti. Tako na pr. en- 
gleskoga kapitala ima tamo ulo- 
ženog 34 miljarde dinara. Sad 
Japan izjavljuje, da ovim ve- 
levlastima ne priznaje na te 
koncesije nikakvo pravo. 

PREDIZBORNO VRENJE U 
RUMUNJSKOJ 

Doskora će u Rumunjskoj 
biti izbori za parlamenat po iz- 
bornom zakonu, koji je takav 
da teško dođe do izražaja pra- 
va narodna volja. Za pobjedu 
se uglavnom bore dvije grupe: 
liberalna s Tatarescu-om, koja 
je sada na vlasti i uz koju je 
kralj Karol, i druga seljačka), 
koju vodi dr. J. Maniu i uz koju 
je većina naroda. Osim toga 
postoji čitav niz strančica, koje 
vrlo malo znače. S p. 

DOMAĆICE 

Kupujte staklenu, porculan- 
sku 1 vatrostalnu (feuerfest) 
robu u domaćoj staklani 
rt. F AS A R I d 
lika 5 ZAGRI1B lika 5 

POKUĆSTVO 

S. D. OPAČIĆ i sinovi 

ZAGREB, ILICA 128 

♦ 

26. Bugarski kralj na povrat- 
ku u Bugarsku zadržao se u Za- 
grebu. — 25. i 26. gostovali so- 
listi Milanske »Scale« u Hrvat- 
skom kazalištu. 

27. Nacionalistički Španjolski 
general Franco izjavio, da je 
pobjeda njegova. 

28. Veličanstvena proslava tri- 
desete godišnjice H. K. A. D. 
»Domagoj« u Zagrebu. Nadbi- 
skup-koadijutor blagosilje pre- 
krasnu zastavu. — Proslava jubi- 
leja kanonizacije Sv. Vinka 
Paulskog u Zagrebu. — U He- 
liopolisu izvršen neuspjeli aten- 
tat na predsjednika egipatske 
vlade Nahas Pašu. 

29. U Zagrebu umro hrvatski 
narodni zastupnik za Banjaluku 
Dr Filip Čondrić. 

30. U Londonu došlo do su- 
30. U Londonu došlo do sugla- 
snosti na dogovoru francuskih 
ministara Delbosa i Chautem- 
psa i engleskog ministra pred- 
sjednika Chamberlaina u pita- 
nju njemačkih zahtjeva za vra- 
ćanje kolonija. 


Tjedni kalendar dobre domaćice 

Rimokat. 

kalendar 

Prosinac — Decembar 

Nedjelja 

12 

Objed: Juha od telećih jetara. 
(Cezner-Andrić »Domaćica u kuhinji« 
str. 9). Srneći hrbat u umaku. (Ista 
knjiga str. 47.). Nadišci. Jabuke. 

Sinezije 

Večera: Meso i kolači od objeda. 

Poned eljak 

Večera: Kašata juha od krum- 

13 

pira. (St. Andrić »Jela od krumpira« 
str 4.) Sarma. 

Lucija 

Večera: Sarma od objeda. 

Utorak 


14 

Objed: Juha od kupusa sa svi- 
njetinom. Rezanci sa sirom. 

Večera: Omlet s kobasicama. 

Spiridion b. 


Srijeda 

15 

Objed: Juha kao gulaš. Grah sa 

preprženim žemljinim mrvicama i pir- 
janim kupusom. 

Večera: Prženica. (Cezner-Andrić 

ilrenej, Krist. 

»Domaćica u kuhinji« str. 70.) 

Četvrtak 


16 

Objed: Juha od mrkve. Pirjana 
svinjska jetra i kaša od krumpira. 

Večera: Hladetina. 

Adelhaida 


Petak 


17 

Objed: Juha od vrhnja. Riba u 
soku. Okrugljice od jabuka. 

Večera: Špinat s jajima. 

Lazar b. 


Subota 


18 

Objed: Prežgana juha. Cvjetača 
u vrhnju. Savijača od bundeva. 

Večera: Krumpir s maslacem. 

Oč.pr.BDM 












M A L O Š A L B 


DOBAR ODGOVOR A: »Je 
li istina, što se pripovijeda, da 
sebi gradite novu kuću?« 

B: »Smiješna li pitanja! A je- 
ste li već naišli na koga, tko bi 
si gradio staru kuću?« 

U ŠKOLI. Učitelj: »Kako 
glasi buduće vrijeme od: on 

pije?« 

Đak: »On će biti pijan.« 

NJENO SHVAĆANJE. Ma- 
ma: »Koliko sam ti puta već 
kazala, da se ne pristoji poka- 
zivati na ljude prstom!« 

Zor ka: »Pa čime ću onda 
pokazivati?« 

ZAHVALNOST POD MORAŠ. 
Francek: »Ujo! Najljepša ti 
hvala za igračku, što si mi je da- 
rovao.« 

Ujak: »Pha! Nije vrijedno 
za takvu malenkost.« 

Francek: »Tako sam i ja 
mislio, ali što ćeš, kad su me na- 
tjerali, da ti se ipak zahvalim!« 

ISTINA. Učitelj:, »Tko zna, 
kako se hrani mrav?« 

Đtk: »Isto kao i slon, samo 
jede znatno manje.« 

U BIFEU. M u š t e r i, j a : 
»Molim dva kilograma šunke!« 

B i f e d ž i j a: »Hoćete li je 
ovdje pojesti ili ćete je nositi 
kući?« 

TEŠKA KAZNA. Nedica je do- 
šla iz škole kući zaplakana. Ma- 
mica je upita: 

»Što ti je, Nedice, zašto pla- 
češ?« 


N e d i c a: »Pomisli, mamice! 
Kateheta mi je zadao, da izmo- 
lim pet očenaša, a ja znam samo 
jedan!« 

OSA GA JE UBOLA. Uči- 
telj: »Kažeš, da te je osa ubo- 
la. Gdje?« 

Đak: »To vam ne mogu 
reći.« 

Učitelj: »Onda sjedni!« 

Đak: »I to ne mogu, gospo- 
dine učitelju!« 

PROBLEM. Sinčić: »Tata! 
Što je to samouk?« 

Otac: »To je čovjek, koji 
uči sve sam, bez svakog učite- 
lja!« 

Sinčić: »A tko ga onda ka- 
žnjava, kad načini kakvu po- 
grešku?« 

ISTINA. Monolog filo- 
zofa: »Hm! Čudno. Životinje 
su obično opasne, kad su gladne 
i žedne, ljudi pak, kad su siti 
i pijani!« 

U LJEKARNI. Mušterija: 
»Molim paket otrova za šta- 
kore.« 

Ljekarnik: »Da vam ga 
dostavim kući?« 

Mušterija: »Jasno. Valj- 
da ne ću ja štakore ovamo do- 
premiti! . . .« 

NEMA POGIBELJI. Majka: 
»Ne, Olgice, ti ne možeš sa 
mnom. Ostani lijepo kod kuće 
i čuvaj bakicu!« 

Olgica: »Ah, mamice! Ta 
nitko ne će bakicu odnijeti!« 


BRAČNO OBJAŠNJAVANJE. 
Žena: »Vama muževima sve 
ulazi kroz jedno, a izlazi kroz 
drugo uho!« 

Muž: »A vama ženama kroz 
oba uha sve ulazi, a izlazi na 
usta!« 

ČUDAN ZAHTJEV: Mirko: 
»Draga majko! Molim te lijepo, 
da moje hlače bolje dađneš 
isprašiti. Gospodin se učitelj uvi- 
jek guši od silne prašine, kad 
me šiba.« 

DJEČJE USHIĆENJE. G o- 
s p o đ a: »Zašto su vas vaši pri- 
jašnji službodavci otpustili?« 

Služavka: »Bila sam za- 
boravila oprati djecu.« 

Nazočna djeca (jedno- 
glasno): »Ah, mamice, uzmi 

ovu!« 

ČUDNO PITANJE. Pita stra- 
žar na selu jednog dječaka: 
»Mali, čija je ovo krava i tele?« 

Dječačić: »Za kravu ne 
znam, ali za tebe znam.« 

S t r a ž a r: »Pa čije je, dakle, 
tele? . . .« 

SIROTA MILOSTIVA. »Ka- 
ko tvoja nova djevojka?« uoita 
Gospođa Ana svoju prijateljicu. 

»Nisam ni najmanje zado- 
voljna,« potuži; se gospođa, »ci- 
jeli dan ne radi ništa, pa i to sa- 
mo bez svake volje!« 

ZGODAN ODGOVOR. Uči- 
telj: »Janko! Kako mi možeš 
dokazati, da je naša zemlja 
okruglja?« 

Janko: »Oprostite, gospo- 
dine učitelju, ali ja toga nisam 
ni tvrdio.« SI. T r - s k i. 


DOBRIJANOVA PODOKNICA 



Zasjale su zvijezde 
prosinačke noći, 
D'obrijanu teško 
ostat u samoći. 


Hoće čika srcu 
svome da odoli, 
da ga draga čuje, 
i odjeknu doli. 


A1 kada je svirka 
na vrhuncu bila, 
hladna je vodica 
čiku tad oblila. 


Ode naš Dobrijan, 
podbrusivši pete, 
baš kao da njim 
vilenjaci lete! 


Ilustrovani tjednik , Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. , Obitelj “ izdaje Konzorcij kuća Dobre Štampe. Za izdavača i uredništvo odgovara Dr josip Andrić, glavni urednik , Oblteltl" 
Zagreb, Trerkova 1. Adresa uredništva i uprave .Obitelji": Zagreb, Trg Kralja Tomislava 21. Telefon 54-17. Ček. rać. pošt. šted. br. 33.536 
, Obitelj ' se tiska u Tiskari Narodnih Novina u Zagrebu. Za tiskaru odgovara V. Klrin. Dežellćeva ul. 2 . 

Maj veća trgovačka i otpremna kuća u državi 


Kasiner i Ofpler 


Zagreb 

Ilica brof 4-6 




Naš izbor finih modnih tkanina 
daleko premašuje Vaša očekivanjal 


Od svih tkanina šaljemo na zahtjev 
besplatno uzorke! 


Molimo Vhs, do nam kod narudžbe uzoraka uvijek 
mi vedrio boju, približan opis uzorka, koji želite p 
svrhu u koju tkaninu kanite upotrebni. 


NoAii trgovačku kuca poslužuje stotim* tisuću kupaca 
su hiljadama najraznovrsnijih ukusa. 


Zato i naš izbor mora biti nadasve veliki i mnogo 
stran, izraz želja, zahtjeva i ukusa svib naših inu 
šteri ja. 


IJoba se u našim prodajnim odjelima brzo. gotovo 
svakodnevno izmjenjuje. Ova činjenicu i** najbolje 
jamstvo, da mi naše tkanine nendlcžane i moderne. 
A veliki promet traži nabavke u velikim količinama, 
koje nam omogućuju kod naših dobavljača poslb-j 
takve cijene, da možemo naše mušterije posluživati 
uz poznato najniže cijene u čitavoj državi. 


Izravne veze sa najvećim tvornicama tkanina i su 
svim modnim središtima daju nam mogućnost 
uvijek možemo nuditi nesamo jeftine već i naj 
umije modne tkanine. 


Naš odio svile, modnih tkanina, baršunu, tiftinn te 
imitacija krzna preuređen je i sortirali tako. da 
Vam pruža svaku tkaninu za odijevanje po modi. 

** 


Izvolite zatražiti naš katalog 
razne robe po niskim cijenama. 
Postat ćemo Vam ga besplatno 








